**Bekendtgørelse for Grønland om visse forureninger i animalske fødevarer bestemt til udførsel fra Grønland**

I medfør af § 10, stk. 1, § 57, stk. 1, og § 69, stk. 3, 1.pkt, i anordning nr. 523 af 8. juni 2004 om ikrafttræden for Grønland af lov om fødevarer m.m. fastsættes: efter bemyndigelse i henhold til § 3, stk. 1, i bekendtgørelse nr. 1005 af 25. august 2017 om Fødevarestyrelsens og Grønlands Selvstyres opgaver og beføjelser i Grønland på den del af fødevare- og veterinærområdet, der administreres af miljø- og fødevareministeren:

*Anvendelsesområde*

**§ 1.** Bekendtgørelsen finder anvendelse på visse forurenende stoffer i animalske fødevarer.

*Stk. 2.* Bekendtgørelsen finder ikke anvendelse for fødevarevirksomheder, der alene producerer animalske fødevarer bestemt til det grønlandske hjemmemarked eller fødevarevirksomheder, der producerer ikke-animalske fødevarer.

*Definitioner*

**§ 2.** I denne bekendtgørelse forstås ved:

1. Fødevarer: Alle stoffer eller produkter, som, uanset om de er uforarbejdede eller helt eller delvis forarbejdede, er bestemt til eller med rimelighed må antages at skulle indtages af mennesker.
2. Markedsføring: Besiddelse af fødevarer eller foder med henblik på salg, herunder udbydelse til salg eller anden overførsel, som finder sted mod eller uden vederlag, herunder selve salget og distributionen og selve den overførsel, der sker på andre måder.
3. Endelig forbruger: Den endelige forbruger af en fødevare, som ikke anvender varen som led i operationer eller aktiviteter i forbindelse med en fødevarevirksomhed.
4. Forarbejdning: Enhver handling, der sikrer en væsentlig ændring af det oprindelige produkt, bl.a. ved varmebehandling, røgning, saltning, modning, tørring, marinering, ekstraktion, ekstrudering eller en kombination af disse processer.
5. Uforarbejdede produkter: Fødevarer, der ikke er blevet forarbejdet, og omfatter produkter, der f.eks. er blevet adskilt, parteret, kløvet, udskåret, udbenet, hakket, afhudet, flået, formalet, opskåret, renset, afpudset, afskallet, pillet, knust, kølet, frosset, dybfrosset eller optøet.
6. Forarbejdede produkter: Fødevarer, der fremkommer ved forarbejdning af uforarbejdede produkter. Disse produkter kan indeholde stoffer, der er nødvendige for fremstillingen eller for at give produkterne særlige egenskaber.

*Almindelige bestemmelser*

**§ 3.** De i bilag 1 opførte fødevarer må ikke markedsføres og må ikke anvendes som råvare i fødevarer eller som ingrediens i fødevarer, hvis de har et indhold af et forurenende stof, der overskrider den i bilag 1 fastsatte maksimalgrænseværdi.

*Stk. 2.* Fødevarer, der overholder de i bilag 1 fastsatte maksimalgrænseværdier, må ikke blandes med fødevarer, der overskrider disse maksimalgrænseværdier.

*Stk. 3.* De i bilag 1 fastsatte maksimalgrænseværdier gælder, medmindre andet er fastsat i samme bilag, for fødevarer, som de markedsføres, og for den spiselige del af den pågældende fødevare.

**§ 4.** Når de i bilag 2 fastsatte indgrebsværdier for dioxin og PCB overskrides i de angivne fødevarer, skal fødevarevirksomheden i samarbejde med Fødevarestyrelsen

1. iværksætte undersøgelser med henblik på at identificere forureningskilden, og
2. træffe foranstaltninger med henblik på at mindske eller fjerne forureningskilden.

*Tørrede, fortyndede, forarbejdede og sammensatte fødevarer*

**§ 5.** Er der i bilag 1 ikke fastsat specifikke maksimalgrænseværdier for fødevarer, der er tørret, fortyndet eller forarbejdet eller er sammensatte fødevarer (dvs. sammensat af mere end én ingrediens), skal fødevarevirksomheden tage hensyn til følgende ved anvendelsen af maksimalgrænseværdierne i bilag 1 for de pågældende fødevarer:

1. Ændringer i koncentrationen af det forurenende stof forårsaget af tørrings- eller fortyndingsprocesser.
2. Ændringer i koncentrationen af det forurenende stof forårsaget af forarbejdning.
3. De forholdsvise mængder af produktets ingredienser.
4. Bestemmelsesgrænse ved analyse.

*Stk. 2***.** Når Fødevarestyrelsen foretager offentlig kontrol, fremlægger fødevarevirksomheden nærmere oplysninger om og begrunder koncentrerings- eller fortyndings- eller forarbejdningsfaktorerne for de pågældende tørrings-, fortyndings-, eller forarbejdningsprocesser eller de specifikke koncentrerings-, fortyndings- eller forarbejdningsfaktorer for den pågældende tørrede, fortyndede, forarbejdede eller sammensatte fødevare samt de forholdsvise mængder af ingredienserne til de pågældende blandingsprocesser.

*Stk. 3.* Fremlægger fødevarevirksomheden ikke de relevante oplysninger om koncentrerings-, fortyndings- eller forarbejdningsfaktoren, eller vurderer Fødevarestyrelsen på baggrund af virksomhedens begrundelse, at den pågældende faktor er uhensigtsmæssig, fastlægger Fødevarestyrelsen selv denne faktor på grundlag af de tilgængelige oplysninger og med henblik på at sikre det højest mulige sundhedsbeskyttelsesniveau.

*Forbud mod kemisk afgiftning*

**§ 6.** Fødevarer, der indeholder forurenende stoffer opført i bilag 1, må ikke bevidst afgiftes ved kemiske behandlinger.

*Sortering eller anden fysisk behandling*

**§7.** Fødevarer, der skal undergå sortering eller anden fysisk behandling med det formål at reducere indholdet af forurenende stoffer, må ikke forinden blandes med fødevarer, der markedsføres til den endelige forbruger, eller med fødevarer bestemt til anvendelse som fødevareingrediens.

*Stk. 2.* Fødevarer, der har undergået sortering eller anden fysisk behandling med det formål at reducere indholdet af forurenende stoffer, må markedsføres, hvis

1. maksimalgrænseværdien for fødevarer, der markedsføres til den endelige forbruger, eller maksimalgrænseværdien for fødevarer, der anvendes som fødevareingrediens, er overholdt, jf. bilag 1, og
2. behandlingen, som fødevaren har undergået, ikke har resulteret i forekomsten af andre skadelige rester.

*Foranstaltninger*

**§ 8.** Med mindre mere indgribende foranstaltninger er forskyldt efter anden lovgivning, kan der idømmes bøde til den, der overtræder § 3, stk. 1 eller 2, § 4, eller § 6.

*Stk. 2.* For overtrædelser, der begås af selskaber m.v. (juridiske personer) kan der pålægges selskabet som sådant bødeansvar.

*Ikrafttræden m.m.*

**§ 9.** Bekendtgørelsen træder i kraft den X.X 2024.

*Stk. 2.* Bekendtgørelse nr. 436 af 27. april 2023 for Grønland om visse forureninger i fødevarer ophæves.

**Bilag 1**

**Maksimalgrænseværdier for visse forureninger i fødevarer**

|  |  |  |  |
| --- | --- | --- | --- |
| 1 | **Metaller og andre elementer** | | |
| 1.1 | **Bly** | **Maksimalgrænseværdier (mg/kg)** | **Bemærkninger** |
| 1.1.1 | Kød (1) (undtagen spiselige slagtebiprodukter) af får og kvæg | 0,10 | Maksimalgrænseværdien gælder for vådvægten. |
| 1.1.2 | Spiselige slagtebiprodukter (2) af får og kvæg | 0,20 | Maksimalgrænseværdien gælder for vådvægten. |
| 1.1.3 | Fiskevarer (3) og toskallede bløddyr (4) |  | Maksimalgrænseværdien gælder for vådvægten. |
| 1.1.3.1 | Fiskekød (muskelkød) | 0,30 | Hvis fisken er bestemt til at blive spist hel gælder maksimalgrænseværdien for hele fisken.  For tørrede, fortyndede, forarbejdede og/eller sammensatte fødevarer finder § 5, stk. 1 og 2, anvendelse. |
| 1.1.3.2 | Blæksprutter | 0,30 | Maksimalgrænseværdien gælder for dyret uden indvolde. |
| 1.1.3.3 | Krebsdyr | 0,50 | Maksimalgrænseværdien gælder for muskelkød fra lemmer og bagkrop, og cephalothorax er dermed ikke omfattet. For så vidt angår krabber og krabbelignende krebsdyr (*Brachyura* og *Anomura*), gælder maksimalgrænseværdierne for muskelkød fra lemmer.  For tørrede, fortyndede, forarbejdede og/eller sammensatte fødevarer finder § 5, stk. 1 og 2, anvendelse. |
| 1.1.3.4 | Toskallede bløddyr (4) | 1,50 | For *Pecten maximus* gælder maksimalgrænseværdien kun for lukkemusklen og kønskirtlerne.  For tørrede, fortyndede, forarbejdede og/eller sammensatte fødevarer finder § 5, stk. 1 og 2, anvendelse. |
| 1.1.4 | Kosttilskud | 3,0 |  |

|  |  |  |  |
| --- | --- | --- | --- |
| **1.2** | **Cadmium** | **Maksimalgrænseværdier (mg/kg)** | **Bemærkninger** |
| 1.2.1 | Animalske produkter (5) |  | Maksimalgrænseværdierne gælder for vådvægten. |
| 1.2.1.1 | Kød af får og kvæg | 0,05 | Undtagen spiselige slagtebiprodukter. (2) |
| 1.2.1.2 | Lever af får og kvæg | 0,50 |  |
| 1.2.1.3 | Nyrer af får og kvæg | 1,0 |  |
| 1.2.2 | Fiskevarer (3) og toskallede bløddyr (4) |  | Maksimalgrænseværdierne gælder for vådvægten. |
| 1.2.2.1 | Fiskekød (muskelkød), undtagen af de i punkt 1.2.2.2 og 1.2.2.3 opførte arter | 0,05 | Hvis fisken skal spises hel gælder grænseværdien for hele fisken.  I tilfælde af tørring, fortynding, forarbejdning eller sammensatte fødevarer anvendes § 5, stk. 1 og 2. |
| 1.2.2.2 | Muskelkød fra følgende fiskearter  Makrel(*Scomber arter*)  Tun (*Thunnus arter,* *Katsuwonus pelamis,* *Euthynnus arter*)  Bichique(*Sicyopterus lagocephalus*) | 0,10 | Hvis fisken er bestemt til at blive spist hel gælder maksimalgrænseværdien for hele fisken.  For tørrede, fortyndede, forarbejdede og/eller sammensatte fødevarer finder § 5, stk. 1 og 2, anvendelse. |
| 1.2.2.3 | Muskelkød fra fregatmakrel(*Auxis arter*) | 0,15 | Hvis fisken er bestemt til at blive spist hel gælder maksimalgrænseværdien for hele fisken.  For tørrede, fortyndede, forarbejdede og/eller sammensatte fødevarer finder § 5, stk. 1 og 2, anvendelse. |
| 1.2.2.4 | Krebsdyr | 0,50 | Maksimalgrænseværdien gælder for muskelkød fra lemmer og bagkrop. Denne definition udelukker cephalothorax hos krebsdyr. For så vidt angår krabber og krabbelignende krebsdyr (*Brachyura* og *Anomura*), gælder maksimalgrænseværdierne for muskelkød fra lemmer.  For tørrede, fortyndede, forarbejdede og/eller sammensatte fødevarer finder § 5, stk. 1 og 2, anvendelse. |
| 1.2.2.5 | Toskallede bløddyr (4) | 1,0 | For *Pecten maximus* gælder maksimalgrænseværdien kun for lukkemusklen og kønskirtlerne.  For tørrede, fortyndede, forarbejdede og/eller sammensatte fødevarer finder § 5, stk. 1 og 2, anvendelse. |
| 1.2.2.6 | Blæksprutter | 1,0 | Maksimalgrænseværdien gælder for dyret, uden indvolde.  For tørrede, fortyndede, forarbejdede og/eller sammensatte fødevarer finder § 5, stk. 1 og 2, anvendelse. |
| 1.2.3 | Kosttilskud |  |  |
| 1.2.3.1 | Kosttilskud undtagen de i punkt 1.2.3.2 opførte produkter | 1,0 |  |
| 1.2.3.2 | Kosttilskud med et indhold på mindst 80 % af tørret tang, produkter fremstillet på basis af tang eller tørrede toskallede bløddyr (4) | 3,0 |  |

|  |  |  |  |
| --- | --- | --- | --- |
| **1.3** | **Kviksølv** | **Maksimalgrænseværdier (mg/kg)** | **Bemærkninger** |
| 1.3.1 | Fiskevarer (3) og toskallede bløddyr (4) |  | Maksimalgrænseværdierne gælder for vådvægten.  Hvis fisken er bestemt til at blive spist hel gælder maksimalgrænseværdien for hele fisken.  For tørrede, fortyndede, forarbejdede og/eller sammensatte fødevarer finder § 5, stk. 1 og 2, anvendelse. |
| 1.3.1.1 | Krebsdyr, bløddyr og fiskekød (muskelkød) undtagen de i punkt 1.3.1.2 og 1.3.1.3 opførte arter | 0,50 | For krebsdyr gælder grænseværdien for muskelkød fra lemmer og bagkrop. Denne definition udelukker cephalothorax hos krebsdyr. For så vidt angår krabber og krabbelignende krebsdyr (*Brachyura* og *Anomura*), gælder maksimalgrænseværdierne for muskelkød fra lemmer.  For *Pecten maximus* gælder maksimalgrænseværdien kun for lukkemusklen og kønskirtlerne. |
| 1.3.1.2 | Muskelkød fra følgende fiskearter:  Helleflynder (*Hippoglossus arter*)  Skolæst (*Coryphaenoides rupestris*)  Tun (*Thunnus arter*) | 1,0 |  |
| 1.3.1.3 | Blæksprutter  Havsnegle  Muskelkød af følgende fiskearter:  Alaskasej (*Theragra chalcogramma)*  Torsk (*Gadus morhua*)  Atlantisk sild (*Clupea harengus*)  Ising (*Limanda limanda*)  Makrel (*Scomber arter*)  Skrubbe (*Platichthys flesus*)  Sej (*Pollachius virens*)  Laks og Ørred (*Salmo arter og Oncorhynchus arter, undtagen Salmo trutta*)  Hvilling (*Merlangius merlangus*) | 0,30 | For blæksprutter gælder maksimalgrænseværdien gælder dyret uden indvolde. |
| 1.3.2 | Kosttilskud | 0,10 |  |

|  |  |  |  |
| --- | --- | --- | --- |
| **1.4** | **Tin (uorganisk)** | **Maksimalgrænseværdier (mg/kg)** | **Bemærkninger** |
| 1.4.1 | Fødevarekonserves | 200 | Maksimalgrænseværdierne gælder for vådvægten. |

|  |  |  |  |  |  |
| --- | --- | --- | --- | --- | --- |
| **2** | **Halogenerede persistente organiske forurenende stoffer** | | | | |
| **2.1** | **Dioxin og PCB** | **Maksimalgrænseværdier** | | | **Bemærkninger** |
|  |  | **Summen af dioxin (pg WHO-PCDD/F-TEQ/g)** **(6)** | **Summen af dioxin og dioxinlignende PCB’er (pg WHO-PCDD/F-PCB-TEQ/g)** **(6)** | **Summen af ikke-dioxinlignende PCB’er (ng/g)** **(6)** | Summen af ikke-dioxinlignende PCB er for PCB28, PCB52, PCB101, PCB138, PCB153 og PCB180 (ICES - 6).  Maksimalgrænseværdierne gælder for de øvre koncentrationer (*upper-bound concentration*), som beregnes ud fra den antagelse, at alle værdier af de forskellige kongenere, som ligger under bestemmelsesgrænsen, er lig med bestemmelsesgrænsen. |
| 2.1.1 | Kød (1) og kødprodukter undtagen spiselige biprodukter og de i punkt 2.1.3 og 2.1.4 opførte produkter |  |  |  | Maksimalgrænseværdien udtrykt i forhold til fedtindholdet gælder ikke for fødevarer, der indeholder < 2 % fedt. For fødevarer, der indeholder mindre end 2 % fedt, er maksimalgrænseværdien den produktbaserede værdi svarende til den produktbaserede værdi for fødevaren med 2 % fedt beregnet ud fra den fedtbaserede maksimalgrænseværdi, idet følgende formel anvendes til beregningen: Den produktbaserede maksimalgrænseværdi for fødevarer med mindre end 2 % fedt = den fedtbaserede maksimalgrænseværdi for den pågældende fødevarer x 0,02. |
| 2.1.1.1 | Kød af får og kvæg | 2,5 pg/g fedt | 4,0 pg/g fedt | 40 ng/g fedt |  |
| 2.1.1.2 | Kød af *Cervidae* (7) | 3,0 pg/g fedt | 7,5 pg/g fedt | - |  |
| 2.1.2 | Lever og produkter heraf af får | 1,25 pg/g vådvægt | 2,00 pg/g vådvægt | 3,0 ng/g vådvægt |  |
| 2.1.3 | Lever og produkter heraf af kvæg | 0,3 pg/g vådvægt | 0,5 pg/g vådvægt | 3,0 ng/g vådvægt |  |
| 2.1.4 | Fedt af får og kvæg | 2,5 pg/g fedt | 4,0 pg/g fedt | 40 ng/g fedt |  |
| 2.1.5 | Blandet animalsk fedt | 1,5 pg/g fedt | 2,50 pg/g fedt | 40 ng/g fedt |  |
| 2.1.6 | Fiskevarer (3) og toskallede bløddyr (4) undtagen de i punkt 2.1.6, 2.1.7 og 4.1.8 opførte produkter | 3,5 pg/g vådvægt | 6,5 pg/g vådvægt | 75 ng/g vådvægt | For fisk gælder maksimalgrænseværdierne for vådvægten.  Hvis fisken er bestemt til at blive spist hel gælder maksimalgrænseværdien for hele fisken.  For krebsdyr gælder maksimalgrænseværdierne for muskelkød fra lemmer og bagkrop, og cephalothorax er dermed ikke omfattet. |
| 2.1.7 | Muskelkød af vildfanget ferskvandsfisk og produkter heraf | 3,5 pg/g vådvægt | 6,5 pg/g vådvægt | 125 ng/g vådvægt | Undtagen diadrome fiskearter fanget i ferskvand og produkter heraf.  Hvis fisken er bestemt til at blivespist hel gælder maksimalgrænseværdien for hele fisken. |
| 2.1.8 | Fiskelever og produkter heraf, undtagen de i punkt 2.1.8 opførte produkter | - | 20,0 pg/g vådvægt | 200 ng/g vådvægt | For fiskelever på dåse gælder maksimalgrænseværdierne for hele det spiselige indhold af dåsen. |
| 2.1.9 | Marine olier (olie af hele fisk, fiskelevertran og olier af andre marine organismer, der markedsføres til den endelige forbruger) | 1,75 pg/g fedt | 6,0 pg/g fedt | 200 ng/g fedt |  |
| 2.1.10 | Æg og ægprodukter, undtagen gåseæg (8) | 2,5 pg/g fedt | 5,0 pg/g fedt | 40 ng/g fedt | Maksimalgrænseværdien udtrykt i forhold til fedtindholdet gælder ikke for fødevarer, der indeholder < 2 % fedt. For fødevarer, der indeholder mindre end 2 % fedt, er maksimalgrænseværdien den produktbaserede værdi svarende til den produktbaserede værdi for fødevaren med 2 % fedt beregnet ud fra den fedtbaserede maksimalgrænseværdi, idet følgende formel anvendes til beregningen: Den produktbaserede maksimalgrænseværdi for fødevarer med mindre end 2 % fedt = den fedtbaserede maksimalgrænseværdi for den pågældende fødevarer x 0,02. |

|  |  |  |  |  |  |  |  |
| --- | --- | --- | --- | --- | --- | --- | --- |
| **2.2** | **Perfluoralkyl stoffer (PFAS)** | **Maksimalgrænseværdier (µg/kg vådvægt)** | | | | | **Bemærkninger** |
|  |  | **PFOS** | **PFOA** | **PFNA** | **PFHxS** | **Sum of PFOS, PFOA, PFNA and PFHxS** | PFOS: perfluorooctan sulfonsyre  PFOA: perfluoroctansyre  PFNA: perfluornonanoic syre  PFHxS: perfluorohexan sulfonsyre  For PFOS, PFOA, PFNA, PFHxS og summen heraf gælder maksimalgrænseværdierne for summen af lineære og forgrenede stereoisomers, uanset om de er kromatografisk separeret eller ej.  For summen af PFOS, PFOA, PFNA og PFHxS, gælder maksimalgrænseværdierne for de nedre koncentrationer *(lower bound concentrations)*, som beregnes ud fra den antagelse, at alle værdier under bestemmelsesgrænsen er nul. |
| 2.2.1 | Æg | 1,0 | 0,30 | 0,70 | 0,30 | 1,70 |  |
| 2.2.2 | Kød af får | 1,0 | 0,20 | 0,20 | 0,20 | 1,6 |  |
| 2.2.3 | Kød af kvæg | 0,30 | 0,80 | 0,20 | 0,20 | 1,3 |  |
| 2.2.4 | Spiselige slagteribiprodukter (2) af får og kvæg | 6,0 | 0,70 | 0,40 | 0,50 | 8,0 |  |
| 2.2.5 | Kød af vildt (9) | 5,0 | 3,5 | 1,5 | 0,6 | 9,0 |  |
| 2.2.6 | Spiselige slagteribiprodukter af vildt | 50 | 25 | 45 | 3,0 | 50 |  |
| 2.2.7 | Fiskevarer (3) og toskallede bløddyr (4) |  |  |  |  |  | For tørrede, fortyndede, forarbejdede og/eller sammensatte fødevarer finder § 5, stk. 1 og 2, anvendelse. |
| 2.2.7.1 | Fiskekød |  |  |  |  |  | Hvis fisken er bestemt til at blive spist hel gælder maksimalgrænseværdien for hele fisken. |
| 2.2.7.1.1 | Fiskekød (muskelkød), undtagen de i punkt 2.2.5.1.2 og 2.2.5.1.3 opførte produkter.  Fiskekød (muskelkød)opført i punkt 2.2.5.1.2 og 2.2.5.1.3, hvis det er bestemt til fremstilling af fødevarer til spædbørn og småbørn (10). | 2,0 | 0,20 | 0,50 | 0,20 | 2,0 |  |
| 2.2.7.1.2 | Muskelkød af følgende fisk, hvis det ikke er bestemt til fremstilling af fødevarer til spædbørn og småbørn (10):  Østersøsild (*Clupea* *harengus membras*)  Havkat (Anarchichas *arter*)  Vild laks og -ørred (*vildtlevende Salmo og Oncorhynchus arter*) | 7,0 | 1,0 | 2,5 | 0,20 | 8,0 |  |
| 2.2.7.1.3 | Muskelkød af følgende fisk, hvis det ikke er bestemt til fremstilling af fødevarer til spædbørn og småbørn (10):  Rødding (*Salvelinus* *arter*) | 35 | 8,0 | 8,0 | 1,5 | 45 |  |
| 2.2.7.2 | Krebsdyr og toskallede bløddyr (4) | 3,0 | 0,70 | 1,0 | 1,5 | 5,0 | For krebsdyr gælder maksimalgrænseværdien for muskelkød fra lemmer og bagkrop, og cephalothorax er dermed ikke omfattet. For så vidt angår krabber og krabbelignende krebsdyr (*Brachyura* og *Anomura*), gælder maksimalgrænseværdierne for muskelkød fra lemmer.  For *Pecten maximus* gælder maksimalgrænseværdien kun for lukkemusklen og kønskirtlerne.  For krebsdyr på dåse gælder maksimalgrænseværdierne for hele indholdet af dåsen. Hvad angår maksimalgrænseværdien for det hele sammensatte produkt finder § 5, stk. 1 og 2, anvendelse. |

|  |  |  |  |  |
| --- | --- | --- | --- | --- |
| **3** | **Procesforureninger** | | | |
| **3.1** | **Polycykliske aromatiske hydrokarboner (PAHer)** | **Maksimalgrænseværdier (µg/kg)** | | **Bemærkninger** |
|  |  | **Benzo(a)pyren** | **Sum af PAHer: benzo(a)pyren, benz(a)anthracen, benzo(b) fluoranthene og chrysen** | For summen af PAH’er gælder maksimalgrænseværdier for de nedre koncentrationer *(lower bound concentrations)*, som beregnes ud fra den antagelse, at alle værdier for de fire stoffer under bestemmelsesgrænsen er nul. |
| 3.1.1 | Røget kød og røgede kødprodukter | 2,0 | 12,0 |  |
| 3.1.2 | Røgede fiskevarer (3) undtagen de i punkt 3.1.3 opførte produkter | 2,0 | 12,0 | For fisk gælder maksimalgrænseværdierne for fiskekød (muskelkød).  Hvis fisken er bestemt til at blive spist hel gælder maksimalgrænseværdien for hele fisken.  Maksimalgrænseværdien for røgede krebsdyr gælder for muskelkød fra lemmer og bagkrop, og cephalothorax er dermed ikke omfattet. For røgede krabber og krabbelignende krebsdyr (*Brachyura* og *Anomura*), gælder maksimalgrænseværdierne for muskelkød fra lemmer. |
| 3.1.3 | Toskallede bløddyr (4) (ferske, kølede eller frosne)  Varmebehandlet kød eller varmebehandlede kødprodukter, der markedsføres til den endelige forbruger | 5,0 | 30,0 | Kød og kødprodukter, der er varmebehandlet med en metode, som potentielt kan resultere i dannelse af PAH, dvs, udelukkende grillning.  For konserves gælder maksimalgrænseværdierne for hele det spiselige indhold af dåsen. Hvad angår maksimalgrænseværdien for det hele den sammensatte produktfinder § 5, stk. 1 og 2, anvendelse. |
| 3.1.4 | Røgede toskallede bløddyr (4) | 6,0 | 35,0 |  |

|  |  |  |  |
| --- | --- | --- | --- |
| **3.2** | **Summen af 3-monochlorpropandiol (3-MCPD) og 3-MCPD fedtsyreestre, udtrykt som 3-MCPD** | **Maksimalgrænseværdier (µg/kg)** | **Bemærkninger** |
|  |  |  | For summen af 3-monochlorpropandiol (3-MCPD) og 3-MCPD fedtsyreestre gælder maksimalgrænseværdierne for de nedre koncentrationer *(lower bound concentration)*, som beregnes ud fra den antagelse, at alle værdier under bestemmelsesgrænsen er nul. |
| 3.2.1 | Fiskeolier og olier fra andre marine organismer, der markedsføres til den endelige forbruger eller til anvendelse som ingrediens i fødevarer | 2500 |  |
| 3.2.2 | Fiskeolie og olie fra andre marine organismer bestemt til fremstilling af babymad (10). | 750 |  |
| 3.2.3 | Blandinger af olier | 2500 | F.eks. blanding af vegetabilsk og animalsk olie |

|  |  |  |  |
| --- | --- | --- | --- |
| **3.3** | **Glycidylfedtsyreestre udtrykt som glycidol** | **Maksimalgrænseværdier (µg/kg)** | **Bemærkninger** |
| 3.3.1 | Fiskeolie og olie fra andre marine organismer der markedsføres til den endelige forbruger eller til anvendelse som ingrediens i fødevarer bortset fra produkter listet i 3.3.2. | 1000 |  |
| 3.3.2 | Fiskeolie og olie fra andre marine organismer bestemt til fremstilling af babymad (10) | 500 |  |

(1) »kød«: spiselige dele af dyret, inkl. blod.

(2) »spiselige slagtebiprodukter«: fersk kød, for så vidt det ikke hører til slagtekroppen, inklusive organer og blod.

(3) »fiskevarer«: alle saltvands- og ferskvandsdyr (bortset fra levende toskallede bløddyr, levende pighuder, levende sækdyr og levende havsnegle, samt alle pattedyr, krybdyr og frøer) hvad enten de er vildtlevende eller opdrættede, samt alle spiselige former, dele og produkter af disse dyr.

(4) »toskallede bløddyr«: bløddyr af klassen Lamellibranchiata, der filtrerer føden, inden den optages.

(5) »animalske produkter«:

animalske fødevarer, herunder honning og blod

levende toskallede bløddyr, levende pighuder, levende sækdyr og levende havsnegle, der er bestemt til konsum, og

andre dyr, der er bestemt til at blive tilberedt med henblik på at blive leveret levende til den endelige forbruger.

(6) WHO-TEQ'er: Summen af ​​dioxiner (polychlorerede dibenzo-para-dioxiner (PCDD'er) og polychlorerede dibenzofuraner (PCDF'er)) og summen af ​​dioxiner og dioxinlignende polychlorerede biphenyler (PCB'er) beregnes ved hjælp af WHO-toksiske ækvivalensfaktorer (WHO-toksiske ækvivalensfaktorer) -TEF'er) og udtrykt som WHO-toksiske ækvivalenter (WHO-TEQ'er). WHO-TEF'er for menneskelig risikovurdering er baseret på konklusionerne fra Verdenssundhedsorganisationens (WHO) - International Program on Chemical Safety (IPCS) ekspertmøde, som blev afholdt i Genève i juni 2005 (Van den Berg et al., The 2005 World Sundhedsorganisationens reevaluering af toksiske ækvivalensfaktorer for mennesker og pattedyr for dioxiner og dioxinlignende forbindelser. Toxicological Sciences 93[2], 223-241 [2006]).

|  |  |  |  |
| --- | --- | --- | --- |
| **Congener** | **TEF værdi** | **Congener** | **TEF værdi** |
| **Dioxiner** |  | **’Dioxinlignende’ PCB’er** |  |
| *Dibenzo-p-dioxiner ("PCDD’er")* |  | *Non-ortho–substituerede PCB’er* |  |
| 2,3,7,8-TCDD | 1 | PCB 77 | 0,0001 |
| 1,2,3,7,8-PeCDD | 1 | PCB 81 | 0,0003 |
| 1,2,3,4,7,8-HxCDD | 0,1 | PCB 126 | 0,1 |
| 1,2,3,6,7,8-HxCDD | 0,1 | PCB 169 | 0,03 |
| 1,2,3,7,8,9-HxCDD | 0,1 |  |  |
| 1,2,3,4,6,7,8-HpCDD | 0,01 |  |  |
| OCDD | 0,0003 |  |  |
|  |  | *Mono-ortho–substituerede PCB’er* |  |
| 2,3,7,8-TCDF | 0,1 | PCB 105 | 0,00003 |
| 1,2,3,7,8-PeCDF | 0,03 | PCB 114 | 0,00003 |
| 2,3,4,7,8-PeCDF | 0,3 | PCB 118 | 0,00003 |
| 1,2,3,4,7,8-HxCDF | 0,1 | PCB 123 | 0,00003 |
| 1,2,3,6,7,8-HxCDF | 0,1 | PCB 156 | 0,00003 |
| 1,2,3,7,8,9-HxCDF | 0,1 | PCB 157 | 0,00003 |
| 2,3,4,6,7,8-HxCDF | 0,1 | PCB 167 | 0,00003 |
| 1,2,3,4,6,7,8-HpCDF | 0,01 | PCB 189 | 0,00003 |
| 1,2,3,4,7,8,9-HpCDF | 0,01 |  |  |
| OCDF | 0,0003 |  |  |

Brugte forkortelser: ‘T’ = tetra; ‘Pe’ = penta; ‘Hx’ = hexa; ‘Hp’ = hepta; ‘O’ = octa; ‘CDD’ = chlorodibenzodioxin; ‘CDF’ = chlorodibenzofuran; ‘CB’ = chlorobiphenyl.

(7) »cervidae«: rensdyr (*Rangifer tarandus*)

(8) »æg«: æg i skal — undtagen æg med brud, rugede eller kogte æg — der er lagt af opdrættet fjerkræ og er egnet til direkte konsum eller fremstilling af ægprodukter.

(9) »vildt«: rensdyr (*Rangifer tarandus*) og moskusokse (*Ovibos moschatus*), der ikke holdes af mennesker.

(10) »spædbarn«: et barn på under 12 måneder.

»småbarn«: et barn på mellem et og tre år.

»babymad«: en fødevare bestemt til at opfylde de særlige behov hos sunde spædbørn under fravænning og hos sunde småbørn som supplement til kosten og/eller til deres gradvise tilpasning til almindelig kost.

**Bilag 2**

**Indgrebsværdier for Dioxin og PCB, jf. § 4.**

|  |  |  |
| --- | --- | --- |
| **Produkt** | **Indgrebsværdi for dioxiner + Furaner**  **(WHO-TEQ)(4)** | **Indgrebsværdi for dioxinlignende PCBér**  **(WHO-TEQ) (4)** |
| Kød(1) og kødprodukter af kvæg og får (undtagen spiselige slagtebiprodukter(2)) | 1,75 pg/g fedt | 1,75 pg/g fedt |
| Blandet fedt | 1,00 pg/g fedt | 0,75 pg/g fedt |
| Fiskekød (muskelkød) fra opdrættede fisk og akvakultur | 1,50 pg/g vådvægt | 2,50 pg/g vådvægt |
| Hønseæg(3) og ægprodukter | 1,75 pg/g fedt | 1,75 pg/g fedt |

(1) »kød«: spiselige dele af dyret, inkl. blod.

(2) »spiselige slagtebiprodukter«: fersk kød, for så vidt det ikke hører til slagtekroppen, inklusive organer og blod.

(3) »æg«: æg i skal — undtagen æg med brud, rugede eller kogte æg — der er lagt af opdrættet fjerkræ og er egnet til direkte konsum eller fremstilling af ægprodukter.

(4) WHO-TEQ'er: Summen af ​​dioxiner (polychlorerede dibenzo-para-dioxiner (PCDD'er) og polychlorerede dibenzofuraner (PCDF'er)) og summen af ​​dioxiner og dioxinlignende polychlorerede biphenyler (PCB'er) beregnes ved hjælp af WHO-toksiske ækvivalensfaktorer (WHO-toksiske ækvivalensfaktorer) -TEF'er) og udtrykt som WHO-toksiske ækvivalenter (WHO-TEQ'er). WHO-TEF'er for menneskelig risikovurdering er baseret på konklusionerne fra Verdenssundhedsorganisationens (WHO) - International Program on Chemical Safety (IPCS) ekspertmøde, som blev afholdt i Genève i juni 2005 (Van den Berg et al., The 2005 World Sundhedsorganisationens reevaluering af toksiske ækvivalensfaktorer for mennesker og pattedyr for dioxiner og dioxinlignende forbindelser. Toxicological Sciences 93[2], 223-241 [2006]).

|  |  |  |  |
| --- | --- | --- | --- |
| **Congener** | **TEF værdi** | **Congener** | **TEF værdi** |
| **Dioxiner** |  | **’Dioxinlignende’ PCB’er** |  |
| *Dibenzo-p-dioxiner ("PCDD’er")* |  | *Non-ortho–substituerede PCB’er* |  |
| 2,3,7,8-TCDD | 1 | PCB 77 | 0,0001 |
| 1,2,3,7,8-PeCDD | 1 | PCB 81 | 0,0003 |
| 1,2,3,4,7,8-HxCDD | 0,1 | PCB 126 | 0,1 |
| 1,2,3,6,7,8-HxCDD | 0,1 | PCB 169 | 0,03 |
| 1,2,3,7,8,9-HxCDD | 0,1 |  |  |
| 1,2,3,4,6,7,8-HpCDD | 0,01 |  |  |
| OCDD | 0,0003 |  |  |
|  |  | *Mono-ortho–substituerede PCB’er* |  |
| 2,3,7,8-TCDF | 0,1 | PCB 105 | 0,00003 |
| 1,2,3,7,8-PeCDF | 0,03 | PCB 114 | 0,00003 |
| 2,3,4,7,8-PeCDF | 0,3 | PCB 118 | 0,00003 |
| 1,2,3,4,7,8-HxCDF | 0,1 | PCB 123 | 0,00003 |
| 1,2,3,6,7,8-HxCDF | 0,1 | PCB 156 | 0,00003 |
| 1,2,3,7,8,9-HxCDF | 0,1 | PCB 157 | 0,00003 |
| 2,3,4,6,7,8-HxCDF | 0,1 | PCB 167 | 0,00003 |
| 1,2,3,4,6,7,8-HpCDF | 0,01 | PCB 189 | 0,00003 |
| 1,2,3,4,7,8,9-HpCDF | 0,01 |  |  |
| OCDF | 0,0003 |  |  |

Brugte forkortelser: ‘T’ = tetra; ‘Pe’ = penta; ‘Hx’ = hexa; ‘Hp’ = hepta; ‘O’ = octa; ‘CDD’ = chlorodibenzodioxin; ‘CDF’ = chlorodibenzofuran; ‘CB’ = chlorobiphenyl.